**Fundargerð kjaranefndar LEB**

**11. janúar 2024 kl. 10. Fjarfundur**

Fundinn sátu:

Í Kjaranefnd LEB: Þorbjörn Guðmundsson formaður, Ásgerður Pálsdóttir, Jóna Ósk Guðjónsdóttir og Jón Ragnar Björnsson, sem ritaði fundargerð.

Einnig Helgi Pétursson, Viðar Eggertsson, Magnús Magnússon og Finnur Birgisson

Gestur fundarins var Ragnar Þór Ingólfsson formaður VR og 1. varaforseti ASí.

Helgi og Þorbjörn hafa heimsótt forseta ASÍ, en sambandið virðist ekki vera með í hópnum, sem berst fyrir þjóðarsátt. ASÍ hefur ekki farið með okkar málefni neitt lengra.

Talsmenn LEB hafa rætt kröfur okkar og áhersluatriði við ýmsa verkalýðsforkólfa.

Þorbjörn spurði Ragnar hvort við verðum við inni í þessari þjóðarsátt, lögð inn lína um hvernig tekið verði á málum eldra fólks?

Ragnar Þór Ingólfsson rakti megin áhersluatriði þjóðarsáttarhópsins, t.d. húsnæðismál, sem skipta máli fyrir eldra fólk. Tillögur húsnæðisnefndar ASÍ fóru ómengaðar inn í hópinn. M.a. að hraðað verði byggingu 18 þús. íbúða. Einnig er krafa um að mótframlag í lífeyrissjóð falli ekki niður eftir að fólk verður sjötugt.

Forsendur fyrir samningum eru m.a. að laun verði verðbætt fari verðbólga yfir ákveðið mark og að fyrirtæki og hið opinbera takmarki verðlagshækkanir.

VR og Samiðn vilja hafa kröfur eldra fólks inni í púljunni.

Þjóðarsáttarhópurinn hefur fengið viðbrögð við kröfugerðinni frá Samtökum atvinnulífsins og á von á viðbrögðum stjórnvalda eftir helgi.

Ávinningur ríkis og sveitarfélaga er meiri en kostnaður við hækkun tilfærslukerfanna v/lækkunar á verðbólgu vaxta.

Rætt var mikilvægi þess að við komum strax með í kröfugerðina. Ragnar taldi erfitt að taka með stærri hóp v/mismunandi krafna (eldra fólk?, opinberi geirinn), en enn væru tækifæri til að koma inn kröfum og að eldra fólk þurfi að koma að þessu verkefni.

Ég tek slaginn með ykkur að vinda ofan af skerðingum alla daga, sagði Ragnar. Hann sagði mikilvægt að halda þessu samtali áfram og bauðst til að hitta okkur þegar stjórnvöld hafa svarað kröfugerðinni. Við þurfum að finna kanal til að koma ykkur að borðinu.

Þorbjörn benti á að verst setti hópur eldra fólks (þrjár neðstu tíundirnar) verði að vera með ef áhersla er lögð á hækkun lægstu launa á vinnumarkaði.

Ákveðið að halda fund í næstu viku, þegar stjórnvöld hafa svarað þjóðarsáttarhópnum.

Fleira ekki gert og fundi slitið.

Jón Ragnar Björnsson